b'\n_START_ARTICLE_\nBranilec (ko\xc5\xa1arka)\n_START_SECTION_\nVloga branilca\n_START_PARAGRAPH_\nVloga branilca v svojem mo\xc5\xa1tvu je v napadu prvenstveno strelska, torej metanje na ko\xc5\xa1 iz oddaljenosti, najve\xc4\x8d od vseh izvaja mete za tri to\xc4\x8dke, poleg tega pa je pri nekaterih cenjena sposobnost hitrih prodorov pod ko\xc5\xa1, predvsem v hitrih protinapadih po ukradeni \xc5\xbeogi v obrambi. V obrambi so po navadi zadol\xc5\xbeeni za spremljanje nasprotnikovih naju\xc4\x8dinkovitej\xc5\xa1ih strelcev; \xc5\xa1tevilni branilci so znani po velikem \xc5\xa1tevilu ukradenih \xc5\xbeog ob agresivni obrambi nad nasprotnikom. Branilca se v tekmi velikokrat menja na mestu organizatorja, da bi razbremenili pravega vodja napada ali pa za spremembo taktike v ko\xc5\xa1arkarski igri._NEWLINE__NEWLINE_Branilec velja za hitrega in prodornega igralca, ki po navadi ne presega telesne vi\xc5\xa1ine prek dveh metrov, ve\xc4\x8dina jih meri nekje med 190 do 200 cm. Seveda pa se igralcev ne postavlja na pozicije zgolj na podlagi njihove vi\xc5\xa1ine. Obstajajo tudi izjeme, saj so vi\xc5\xa1ji igralci lahko primerni tako za igro na mestu branilca kot tudi krila. Trenerji uporabljajo tudi postave z uporabo ve\xc4\x8d branilcev v igri naenkrat, da se ekipa oziroma njena igra pohitri.'